Ehdotus EUROOPAN PARLAMENTIN JA NEUVOSTON DIREKTIIVIKSI tiettyjen vaarallisten aineiden ja valmisteiden markkinoille saattamisen ja käytön rajoitusten annetun neuvoston direktiivin 76/769/ETY muuttamisesta yhdeksännentoista kerran (atsoväriaineet)

(komission esittämä)

PERUSTELUT

1. TAUSTAA

Tietyt atsovärit, joita käytetään tekstiili- ja nahkatuotteissa, aiheuttavat syöpäriskin kuluttajille ja työntekijöille. Useat jäsenvaltiot ovat saattaneet voimaan tai antaneet tiedoksi kansallista lainsäädäntöä, jolla kielletään tietyt syöpää aiheuttavat atsoväriaineet. Myös teollisuus ja kauppa hyväksyvät yleisesti, että on tarpeen yhdenmukaistaa atsovärejä koskevia määräyksiä.

Tämän tilanteen perusteella komissio toteutti tutkimusohjelman, joka sisälsi kolme tutkimusta: riskien arviointi, kustannus-hyötyanalyysi sekä tutkimus kiellon vaikutuksista toimittajamaissa. Tutkimukset osoittivat seuraavaa:

- Kuluttajien tämänhetkinen altistuminen on epäsuotavaa.

- Kansallisten kieltojen vuoksi suurin osa Euroopan unionissa sijaitsevista yrityksistä on jo poistanut huolta aiheuttavat atsovärit tuotevalikoimastaan ja tuonut tilalle korvaavia väriaineita. Tämän vuoksi teollisuus katsoo, että Euroopan unionin laajuisesta kiellosta aiheutuisi ainoastaan vähäisiä kustannuksia, jotka liittyvät siihen, että vaatimustenmukaisuus on osoitettava testauksen ja sertifioinnin avulla.

- Kehitysmaissa toimiville tuottajille kieltoon mukautuminen aiheuttaa eniten ongelmia aikataulun, tiedotuksen ja testauksen vuoksi.

- Jotta joitakin atsovärejä koskevat rajoitukset olisivat WTO:n sääntöjen mukaiset, ne on perusteltava hyvin kuluttajille aiheutuvalla terveysriskillä.

Myrkyllisyyttä, ekomyrkyllisyyttä ja ympäristöä käsittelevä tiedekomitea (CSTEE) antoi 18 päivänä tammikuuta 1999 lausunnon, jonka mukaan tiettyjen atsovärien käyttöön liittyvät syöpäriskit antavat aihetta huoleen. Komitea vahvisti, että huolta aiheuttavat erityisesti atsovärit, jotka lohkeamisreaktiossa muodostavat jotakin syöpää aiheuttavien aineiden ryhmään 1 tai 2 luokiteltua amiinia tai jotakin saksalaiseen MAK-luetteloon sisältyvästä kahdeksasta amiinista.

Tiettyjen vaarallisten aineiden ja valmisteiden markkinoille saattamisen ja käytön rajoituksia käsittelevä työryhmä antoi 8. maaliskuuta 1999 myönteisen lausunnon komission ehdotuksesta, joka koski vaarallisten atsovärien kieltämistä. Lisäksi siihen sisältyi ehdotus testausmenetelmäksi, jolla voidaan osoittaa vastaavuus lakisääteisten vaatimusten kanssa.

2. EHDOTUS DIREKTIIVIN 76/769/ETY MUUTTAMISEKSI (ATSOVÄRIAINEET)

Ohessa toimitetaan ehdotus atsoväriaineita koskevaksi Euroopan parlamentin ja neuvoston direktiiviksi, jolla muutetaan direktiiviä 76/769/ETY 19. kerran.

Ihmisten terveyden suojelemiseksi tällä direktiivillä kielletään vaarallisten atsoväriaineiden käyttö sekä joidenkin tällaisilla aineilla värjättyjen tekstiilien ja nahkatuotteiden saattaminen markkinoille. Kuten myrkyllisyyttä, ekomyrkyllisyyttä ja ympäristöä käsittelevä tiedekomitea (CSTEE) on vahvistanut, elimistö voi käyttää ainoastaan liukoisia atsoväriaineita, jotka siten aiheuttavat riskin ihmisten terveydelle. Atsoväriaineisiin kuuluvat varsinaiset atsovärit, jotka luontaisesti ovat liukoisia, sekä hyvin pienenä osana atsopigmentit, jotka myös ovat liukoisia. Koska näiden pigmenttien aiheuttamia riskejä ei ole vielä arvioitu, direktiivi ei sisällä niitä koskevia erityisiä säännöksiä, mutta nämä säännökset voidaan sisällyttää direktiiviin myöhemmin mukauttamalla sitä tekniikan kehitykseen.

Rajoitettuihin atsoväreihin kuuluvat ne, joista joko yhden tai useamman atsoryhmän pelkistävässä lohkeamisessa voi vapautua jotakin direktiivin lisäyksessä luetellusta 21 aromaattisesta amiinista.

Testausmenetelmät, joita käytetään osoittamaan tämän direktiivin noudattaminen, on määritelty tämän direktiivin liitteessä, ja niissä viitataan viralliseen saksalaiseen analyyttiseen menetelmään, joka on tällä hetkellä käytössä maailmanlaajuisesti. Näillä testausmenetelmillä ei vielä havaita luotettavasti joitakin atsoväriaineiden vapauttamia syöpää aiheuttavia aromaattisia amiineita, kuten 4-aminoatsobentseeniä. Tämä syöpää aiheuttava aryyliamiini lisätään kiellettyjen aineiden luetteloon heti, kun on kehitetty sopiva analyyttinen menetelmä, jolla voidaan varmistaa aineen käyttöä koskevan kiellon noudattaminen.

3. EHDOTUKSEN PERUSTELUT JA TOISSIJAISUUSNÄKÖKOHDAT

Mitkä ovat ehdotuksen tavoitteet suhteessa yhteisön velvoitteisiin-

Ensimmäinen tavoite on kansalaisten terveyden suojelu.

Toinen tavoite on sisämarkkinoiden toiminnan turvaaminen.

Kuuluuko aloitteiden tekeminen yhteisön yksinomaiseen toimivaltaan vai onko toimivalta jaettu-

Vaarallisten aineiden sisämarkkinoiden toimivuuden säilyttämiseksi toteutettavat toimet kuuluvat yhteisön yksinomaiseen toimivaltaan. Tästä toimivallasta säädetään neuvoston direktiivillä 76/769/ETY.

Minkälaisiin toimiin yhteisö voi ryhtyä-

Ainoa mahdollisuus on antaa ehdotus direktiivin 76/769/ETY muuttamisesta yhdeksännentoista kerran.

Tarvitaanko yhtenäisiä sääntöjä- Eikö riitä, että määrätään tavoitteet, joiden saavuttamisesta jäsenvaltioiden on huolehdittava-

Ehdotetulla yhdeksännellätoista muutoksella vahvistetaan atsovärien ja niillä värjättyjen tekstiili- ja nahkatuotteiden liikkuvuutta koskevat yhdenmukaiset säännöt. Sillä myös varmistetaan kansalaisten terveyden suojelun korkea taso. Ehdotettu yhdeksästoista muutos on ainoa keino saavuttaa nämä tavoitteet. Pelkkä tavoitteiden asettaminen ei riitä.

4. EHDOTUKSEN SYYT

Tarve tämän ehdotuksen tekemiseen tuli ilmeiseksi vuonna 1992, kun useat jäsenvaltiot antoivat määräyksiä, joilla atsovärien käyttö tekstiili- ja nahkatuotteissa lopetetaan vähitellen. Tässä tilanteessa ainoastaan koko Euroopan unionia koskevalla sääntöjen yhdenmukaistamisella voidaan estää sisämarkkinoiden pirstaloituminen.

5. KUSTANNUKSET JA HYÖDYT

5.1 Kustannukset

Ehdotettu direktiivi aiheuttaisi ainoastaan vähäisiä ongelmia kyseessä olevalle tuotannonalalle tai kaupalle Euroopan unionissa, sillä useimmissa yrityksissä on jo mukauduttu kansallisiin kieltoihin ja tuotu tilalle korvaavia tuotteita.

5.2 Hyödyt

Ehdotettu direktiivi parantaisi kansalaisten terveyden suojelua.

6. SUHTEELLISUUS

Yhdeksännellätoista muutoksella saavutettaisiin etua kansalaisten terveyden suojelun parantumisena. Tämä etu saavutettaisiin vähäisin kustannuksin.

7. ASIANTUNTIJOIDEN KUULEMINEN LAADITTAESSA 19. MUUTOSTA KOSKEVAA EHDOTUSTA

Ehdotusta laadittaessa kuultiin useissa kokouksissa asiantuntijoita jäsenvaltioista sekä teollisuuden ja kaupan piiristä. Teollisuutta ja kauppaa edustivat EURATEX (European Apparel and Textile Organisation), CEFIC (Euroopan kemianteollisuuden neuvosto), COTANCE (Euroopan yhteisön nahkurien yhdistys), FTA (Foreign Trade Association), EUROCOMMERCE ja ETAD (Ecological and Toxicological Association of Dyes and Organic Pigments Manufacturers).

8. YHDENMUKAISUUS PERUSTAMISSOPIMUKSEN KANSSA

Ehdotuksella pyritään edistämään korkeatasoista kansalaisten terveyden suojelua, ja näin ollen se on perustamissopimuksen 95 artiklan 3 kohdan mukainen.

Ehdotus ei edellytä perustamissopimuksen 15 artiklassa tarkoitettuja erityis määräyksiä.

Ehdotus on 5 artiklan mukainen.

9. EUROOPAN PARLAMENTIN SEKÄ TALOUS- JA SOSIAALI KOMITEAN KUULEMINEN

Perustamissopimuksen 95 artiklan mukaisesti sovelletaan Euroopan parlamentin kanssa toteutettavaa yhteispäätösmenettelyä. Talous- ja sosiaalikomiteaa on kuultava.

Ehdotus

EUROOPAN PARLAMENTIN JA NEUVOSTON DIREKTIIVIKSI

tiettyjen vaarallisten aineiden ja valmisteiden markkinoille saattamisen ja käytön rajoitusten annetun neuvoston direktiivin 76/769/ETY muuttamisesta yhdeksännentoista kerran (atsoväriaineet)

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 95 artiklan,

ottavat huomioon komission ehdotuksen [1],

[1] EYVL

ottavat huomioon talous- ja sosiaalikomitean lausunnon [2],

[2] EYVL

noudattavat perustamissopimuksen 251 artiklassa määrättyä menettelyä [3],

[3] EYVL

sekä katsovat seuraavaa:

(1) Perustamissopimuksen 14 artiklalla toteutetaan alue, jolla ei ole sisäisiä rajoja ja jolla taataan tavaroiden, henkilöiden, palvelujen ja pääomien vapaa liikkuvuus.

(2) Sisämarkkinoiden toiminnan olisi vähitellen parannettava elämänlaatua, terveyden suojelua ja kuluttajien turvallisuutta. Tässä direktiivissä säädetyt toimenpiteet varmistavat terveyden ja kuluttajien suojelun korkean tason.

(3) Atsovärjätyistä tekstiileistä ja nahkatuotteista on taipumus vapautua tiettyjä aryyliamiineja, jotka voivat aiheuttaa syöpäriskejä.

(4) Tietyt jäsenvaltiot ovat jo hyväksyneet tai suunnittelevat atsoväreillä värjättyjen tekstiili- ja nahkatuotteiden käytön rajoituksia, jotka koskevat sisämarkkinoiden toteuttamista ja toimintaa. Tämän vuoksi on tarpeen lähentää jäsenvaltioiden lainsäädäntöä tällä alalla ja muuttaa neuvoston direktiivin 76/769/ETY [4] liite 1.

[4] EYVL L 262, 27.9.1976, s. 201. Direktiivi sellaisena kuin se on viimeksi muutettuna komission direktiivillä 99/77/EY (EYVL L 207, 6.8.1999, s. 18).

(5) Myrkyllisyyttä, ekomyrkyllisyyttä ja ympäristöä käsittelevä tiedekomitea (CSTEE), jota komissio on kuullut, on vahvistanut, että tietyillä atsoväreillä värjättyjen tekstiili- ja nahkatuotteiden aiheuttamat syöpäriskit ovat huolestuttavia.

(6) Ihmisten terveyden suojelemiseksi olisi kiellettävä vaarallisten atsoväri- aineiden käyttö sekä joidenkin tällaisilla väreillä värjättyjen tuotteiden saattaminen markkinoille.

(7) Testausmenetelmät, joilla osoitetaan vaatimustenmukaisuus tämän direktiivin kanssa, on määritelty tavallisia kangaslaatuja varten tämän direktiivin liitteessä, ja niitä kehitetään muita kankaita varten.

(8) Tätä direktiiviä sovelletaan rajoittamatta yhteisön lainsäädännön soveltamista, jolla vahvistetaan työntekijöiden suojelun vähimmäisvaatimukset, jotka sisältyvät neuvoston direktiiviin 89/391/ETY [5] ja siihen perustuviin erityisdirektiiveihin, erityisesti neuvoston direktiiviin 90/394/ETY [6] ja neuvoston direktiiviin 98/24/EY [7],

[5] EYVL L 183, 29.6.1989, s. 1.

[6] EYVL L 196, 26.7.1990, s. 1.

[7] EYVL L 131, 5.5.1998, s. 11.

OVAT ANTANEET TÄMÄN DIREKTIIVIN:

1 artikla

Muutetaan direktiivin 76/769/ETY liite I tämän direktiivin liitteen mukaisesti.

2 artikla

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2001 [yhden vuoden kuluttua sen voimaantulosta]. Niiden on ilmoitettava tästä komissiolle viipymättä.

Niiden on sovellettava näitä säännöksiä 1 päivästä heinäkuuta 2002 [kahdeksantoista kuukauden kuluttua tämän direktiivin voimaantulosta].

2. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

3 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

4 artikla

Tämä direktiivi on osoitettu kaikille jäsenvaltioille.

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

LIITE

Lisätään 43 kohta direktiivin 76/769/ETY liitteeseen I seuraavasti:

"43. Atsoväriaineet

// 1. Atsovärejä, joista voi yhden tai useamman atsoryhmän pelkistymällä lohjetessa vapautua yhtä tai useampaa liitteen lisäyksessä lueteltua aromaattista amiinia siten, että sen pitoisuus lopullisessa tuotteessa on yli 30 ppm käytettäessä lisäyksessä mainittua testausmenetelmää,

ei saa käyttää tekstiili- ja nahkatuotteissa, jotka mahdollisesti joutuvat pitkäksi aikaa suoraan kosketuksiin ihon tai suuontelon kanssa; tällaisia tuotteita ovat muun muassa

- vaatteet, vuodevaatteet, pyyhkeet, hiuslisäkkeet, peruukit, hatut, vaipat ja muut hygieniatarvikkeet

- jalkineet, käsineet, rannekellojen hihnat, käsilaukut, kukkarot ja lompakot, salkut, tuolien verhoilu

- tekstiili- ja nahkalelut sekä lelut, joissa on tekstiili- tai nahkaosia

- matot.

2. Lisäksi 1 kohdassa mainittuja tekstiili- ja nahkatuotteita saa saattaa markkinoille ainoastaan, jos ne ovat kyseisessä kohdassa esitettyjen vaatimusten mukaisia."

Lisätään direktiivin 76/769/ETY liitteen I lisäykseen seuraava:

"43 kohta Atsoväriaineet

A. Aromaattisten amiinien luettelo

>TAULUKON PAIKKA>

B. Analyyttiset menetelmät

Analyysi // Menetelmä

1. Värjättyjen tekstiili- tuotteiden, erityisesti selluloosa- ja proteiini- kuiduista (puuvillasta, viskoosista, villasta, silkistä) valmistettujen tuotteiden valmistuksessa ja käsittelyssä käytettyjen kiellettyjen atsovärien havaitseminen

2. Värjättyjen polyesteri- kuidusta valmistettujen tuotteiden valmistuksessa ja käsittelyssä käytettyjen kiellettyjen atsovärien havaitseminen

3. Värjättyjen nahkatuot- teiden valmistuksessa ja käsittelyssä käytettyjen kiellettyjen atsovärien havaitseminen // 1. Edellä A osassa lueteltujen amiinien esiintyminen testataan käyttämällä virallista saksalaista analyysimenetelmää "Untersuchung von Bedarfsgegenständen - Nachweis der Verwendung bestimmter Azofarbstoffe aus textilen Bedarfsgegenständen", joka on julkaistu kokoelmassa "Amtliche Sammlung von Untersuchungsverfahren nach § 35 des Lebensmittel- und Bedarfsgegenständegesetzes, Gliederungsnummer B 82.02-2, Januar 1998"1).

2. Edellä A osassa lueteltujen amiinien esiintyminen testataan käyttämällä virallista saksalaista analyysimenetelmää "Untersuchung von Bedarfsgegenständen - Nachweis der Verwendung bestimmter Azofarbstoffe aus textilen Bedarfsgegenständen", joka on julkaistu kokoelmassa "Amtliche Sammlung von Untersuchungsverfahren nach § 35 des Lebensmittel- und Bedarfsgegenständegesetzes, Gliederungsnummer B 82.02-4, Januar 1998"1).

3. Edellä A osassa lueteltujen amiinien esiintyminen testataan käyttämällä virallista saksalaista analyysimenetelmää "Untersuchung von Bedarfsgegenständen - Nachweis der Verwendung bestimmter Azofarbstoffe aus textilen Bedarfsgegenständen", joka on julkaistu kokoelmassa "Amtliche Sammlung von Untersuchungsverfahren nach § 35 des Lebensmittel- und Bedarfsgegenständegesetzes, Gliederungsnummer B 82.02-3, März 1997"1).

1) Saatavana kustantamosta Beuth-Verlag GmbH, Berliini ja Köln.